**Ministru kabineta rīkojuma projekta**

"**Par finansējuma nodrošināšanu Rail Baltica projekta īstenošanai nepieciešamo nekustamo īpašumu apsaimniekošanai un lokālplānojumu izstrādei**" **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts "Par finansējuma nodrošināšanu Rail Baltica projekta īstenošanai nepieciešamo nekustamo īpašumu apsaimniekošanai un lokālplānojumu izstrādei" (turpmāk – Rīkojuma projekts) izstrādāts, lai nodrošinātu finansējumu Rail Baltica projekta īstenošanai nepieciešamo nekustamo īpašumu apsaimniekošanai, nekustamā īpašuma nodokļa apmaksai un lokālplānojumu precizēšanai.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 85. punkts.Ministru kabineta 2018. gada 3. jūlija noteikumi Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība" 7.1 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rail Baltica projekts (turpmāk – RB projekts) ir Eiropas standarta platuma dzelzceļa transporta Trans-Eiropas transporta tīkla Ziemeļjūras – Baltijas koridora transporta sistēmas elements, kas aptver piecas Eiropas Savienības (turpmāk - ES) dalībvalstis – Igauniju, Latviju, Lietuvu, Poliju un Somiju, tālākā nākotnē paredzot maršruta pagarinājumu ar savienojumu Tallina – Helsinki. RB projekta mērķis ir savienot Baltijas valstis ar pārējo ES, izmantojot efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Ziemeļu - Dienvidu virziena dzelzceļa līnijas attīstība veicinās Baltijas valstu transporta infrastruktūras sistēmas integrāciju ES, kā arī tautsaimniecības konkurētspēju, tās ilgtspējīgu un diversificētu attīstību.Eiropas Komisija 2014., 2015., 2016. un 2020. gadā izsludināja pa vienam projektu iesnieguma konkursam par finanšu palīdzības piešķiršanu no ES Daudzgadu budžeta 2014. – 2020. gadam programmas "Eiropas infrastruktūras savienošanas instruments" (turpmāk – EISI), kuros piedaloties RB projekts ieguva finansējumu. Tādejādi laika posmā no 2015. gada līdz 2020. gadam, parakstot piecus finansēšanas līgumus (turpmāk – CEF1, CEF2, CEF3, CEF6-S un CEF6-W līgumi), Latvija ir apņēmusies RB projektā investēt 377 000 063 *euro*, no kuriem ārvalstu finanšu palīdzības daļa ir 312 733 208 *euro*.CEF līgumu ietvarā tostarp paredz finansēt RB projekta īstenošanai nepieciešamā nekustamā īpašuma objektu (zemes vai ēku) atsavināšanas izmaksas un ar atsavināšanu saistītos izdevumus – nekustamā īpašuma vērtēšanas pakalpojumus, mērniecības pakalpojumus un atsavinātā nekustamā īpašuma reģistrāciju. Taču CEF līgumu ietvarā nevar tikt finansētas izmaksas, kas ir saistītas ar atsavinātā nekustamā īpašuma apsaimniekošanu un atsavinātā īpašuma nekustamā īpašuma nodokļa apmaksu. Šādas izmaksas nebūtu radušās, ja nebūtu RB projekts, kura vajadzībām tiek atsavināti vai pārņemti valdījumā nekustamie īpašumi. Pieejamais CEF finansējums ar nekustamo īpašumu atsavināšanu saistītajām attiecināmajām izmaksām ir atspoguļots tabulā:CEF līgumos paredzētais finansējums nekustamo īpašumu atsavināšanai, *euro*

|  |  |  |  |  |
| --- | --- | --- | --- | --- |
|  | **CEF1****(2018-2022)** | **CEF 6 pakalpo-****jumi (2020-2023)** | **CEF6 būvdarbi(2020-2023)** | **Kopā** |
| **EISI** | 26 172 846 | 2 082 055 | 5 876 807 | 34 131 708 |
| **Valsts līdzfinansējums** | 4 618 737 | 367 421 | 1 037 084 | 6 023 242 |
| **Kopā** | 30 791 583 | 2 449 476 | 6 913 891 | 40 154 950 |

CEF1 finansēšanas līguma ietvaros plānots atsavināt 309 nekustamos īpašumus, CEF6 līguma ietvaros plānots atsavināt 280 nekustamos īpašumus. Līdz 2021. gadam CEF1 līguma ietvaros ir apgūti 2 118 592 *euro* jeb 7 % no pieejamā finansējuma, CEF6 līguma nekustamo īpašumu atsavināšanas aktivitātes finanšu resursu apguve vēl nav uzsākta.Līdz šim brīdim Ministru kabinets (turpmāk – MK) ir pieņēmis lēmumu par 23 privātpersonu (ieskaitot juridisku personu) nekustamo īpašumu atsavināšanu RB projekta vajadzībām, un vēl 22 privātpersonu nekustamo īpašumu atsavināšanas process atrodas nobeiguma fāzē. Pienākums apsaimniekot atsavināto nekustamā īpašuma objektu sākas ar brīdi, kad īpašums tiek pārņemts vai par to ir veikts ieraksts Zemesgrāmatā, t.i. apsaimniekošanas pienākumi un izmaksas gulstas uz īpašnieku vai valdītāju no brīža, kad tiek iegūts attiecīgais status. Vienlaikus ir atsavināti vai pārņemti 54 publisko personu nekustamie īpašumi, kas nepieciešami Rail Baltica dzelzceļa līnijas būvniecībai. Pienākums apsaimniekot atsavinātos vai pārņemtos nekustamos īpašumus iestājas ar pieņemšanas – nodošanas akta parakstīšanas dienu. Tādejādi šobrīd Satiksmes ministrijas (turpmāk – Ministrija) valdījumā atrodas 101 nekustamais īpašums, kas ir jāapsaimnieko un par kuriem ir jāveic nekustamā īpašuma nodokļa maksājumi. Nekustamo īpašumu atsavināšanas gaita ir atspoguļota tabulā:Nekustamo īpašumu atsavināšanas gaita RB projekta vajadzībām

|  |  |  |  |
| --- | --- | --- | --- |
|   | **2019** | **2020** | **Plāns - 2021** |
| Publisko personu īpašumi | 2 | 54 | 18 |
| Privāto personu īpašumi | 0 | 45 | 38 |
| Īpašumi kopā, gadā | 2 | 99 | 56 |
| Īpašumi kopā, kumulatīvi | 2 | 101 | 157 |

Līdz 2020. gada beigām uz Ministrijas vārda Zemesgrāmatā tika reģistrēti 33 nekustamie īpašumi un 68 nekustamie īpašumi tika nodoti Ministrijas valdījumā, noslēdzot līgumus par lietošanas tiesību apgrūtināšanu vai līgumus par zemes lietošanu. 2021. gadā plānots atsavināt 56 nekustamos īpašumus un uzsākt 493 nekustamo īpašumu atsavināšanu. No nekustamā īpašuma atsavināšanas vai iegūšanas valdījumā brīža līdz tā nodošanai būvniecības uzņēmuma rīcībā Ministrijai ir pienākums apsaimniekot atsavinātos nekustamos īpašums, kā arī maksāt nekustamā īpašuma nodokli par tiem. Prognozētās nekustamo īpašumu objektu apsaimniekošanas izmaksas 2021. gadam ir balstītas uz vairākiem apsvērumiem: zemes un ēku apsaimniekošanas izmaksu aplēsēm, nekustamā īpašuma nodokļa aprēķinu, kā arī administrēšanas izmaksām viena darbinieka slodzes apjomā. Attiecīgais speciālists organizēs atsavināto nekustamo īpašumu apsaimniekošanu, ar nekustamo īpašumu apsaimniekošanu saistītus iepirkumus un nodrošinās apsaimniekošanas darbu kvalitātes kontroli kopš šī gada 1. janvāra. Saskaņā ar MK 2003. gada 29. aprīļa noteikumu Nr. 242 "Satiksmes ministrijas nolikums" 5.25. apakšpunktu Ministrija koordinē Rail Baltica valsts publiskās lietošanas dzelzceļa infrastruktūras projekta īstenošanu līdz projekta realizācijai un, noslēdzot deleģēšanas līgumus ar SIA "Eiropas dzelzceļa līnijas" (turpmāk – EDzL) un AS "RB Rail", deleģē tām organizēt infrastruktūras objekta izveidi. Līdz ar to Ministrija pēc MK lēmuma par finansējumu pieņemšanas nekustamo īpašumu apsaimniekošanu deleģēs EDzL, ietverot atbilstošus pienākumus, tiesības un kontroles mehānismus starp Ministriju un EDzL noslēgtajā deleģēšanas līgumā. Atalgojuma līmeni nekustamo īpašumu apsaimniekošanas speciālistam nosaka EDzL "Darba samaksas noteikšanas noteikumi" (turpmāk – samaksas noteikumi). Provizoriskajiem aprēķiniem tiek izmantota attiecīgā speciālista maksimālā iespējamā likme saskaņā ar samaksas noteikumiem, taču faktiskais atalgojums var būt mazāks atkarībā no amata kategorijas un speciālista kvalifikācijas. Apsaimniekošanas izmaksu aplēses ir apkopotas tabulā:**Nekustamo īpašuma apsaimniekošanas provizoriskās izmaksas 2021. gadā, *euro***

|  |  |
| --- | --- |
| **Izmaksu veids** | **2021 prognoze** |
| No privātpersonām atsavināto zemju apsaimniekošana | 56 534 |
| No publiskām personām atsavināto zemju apsaimniekošana | 71 746 |
| Ēku apsaimniekošana | 29 824 |
| Zemju nekustamā īpašuma nodoklis  | 4 267 |
| Ēku nekustamā īpašuma nodoklis  | 6 266 |
| Ēku apsaimniekošanas administratīvie izdevumi | 59 257 |
| personāla izmaksas | 44 122 |
| transporta izmaksas  | 5 760 |
| pārējās izmaksas  | 9 375 |
| Kopā | 227 893 |

Tādejādi RB projekta īstenošanas vajadzībām atsavināto nekustamo īpašumu apsaimniekošanas izmaksu segšanai 2021. gadā Ministrijai nepieciešami **227 893** ***euro.***Jebkura RB projekta vajadzībām iegūtā nekustamā īpašuma apsaimniekošana sākas ar brīdi, kad īpašums tiek iegūts valdījumā. Uz 2021. gada sākumu Ministrijas valdījumā atrodas 101 nekustamais īpašums, kas ir jāapsaimnieko visus 12 mēnešus un kam nedz RB projekta, nedz Ministrijas budžetā nav bijis paredzēts finansējums. Tas rada papildu finanšu resursu nepieciešamību, kas nebūtu radusies, ja Latvija neīstenotu RB projektu. Viens no EDzL dibināšanas mērķiem ir Rail Baltica infrastruktūras būvniecības pārraudzība. 2020. gadā EDzL uzsāka Rail Baltica infrastruktūras pārvaldītāja institūcijas izveidi atbilstoši Ministru kabineta rīkojumam[[1]](#footnote-1) ar mērķi nodrošināt Dzelzceļa likumā noteiktās publiskās lietošanas dzelzceļa infrastruktūras pārvaldītāja funkcijas attiecībā uz Rail Baltica infrastruktūru. Līdz ar to EDzL kā RB projekta īstenošanai izveidotam uzņēmumam nav savu kapitālsabiedrībai raksturīgo ieņēmumu, kā arī EDzL ir viens no RB projekta īstenotājiem, kas nesniedz pakalpojumus tirgū, bet tikai nodrošina deleģēšanas līguma izpildi . EDzL darbības nodrošināšanai un norēķiniem par saņemtajām precēm un pakalpojumiem tiek izlietoti publiskie līdzekļi, kas ir RB projekta attiecināmās un neattiecināmās izmaksas un iemaksas uzņēmuma pamatkapitālā. Ievērojot EDzL mērķus un kompetenci, Ministrija deleģēs EDzL organizēt nekustamo īpašumu apsaimniekošanu, ko plānots nodrošināt ar ārpakalpojumu iepirkšanu.Kopējais provizoriskais RB projekta vajadzībām nepieciešamo (iegūstamo) īpašumu skaits ir 1093 privātpersonu īpašumi un 515 publisko personu īpašumi. Līdzīgi kā attiecībā uz apsaimniekošanas izmaksām 2021. gadā, arī turpmāk Ministrijai būs jāplāno un jānodrošina finanšu resursi RB projekta vajadzībām nepieciešamo nekustamo īpašumu apsaimniekošanas izmaksu segšanai līdz nekustamo īpašumu nodošanai būvdarbu veicējam, kurš uz būvdarbu laiku ir atbildīgs par teritoriju. Jāatzīmē, ka apsaimniekošanas izmaksas nevar tikt attiecinātas RB projekta finansēšanas līgumu ietvaros, t.i. tās nevar tikt segtas no finansēšanas līgumos iekļautu aktivitāšu finansējuma, līdz ar to nekustamo īpašumu apsaimniekošanas izmaksas ir RB projekta netiešās attiecināmās izmaksas, kuras valstij jānodrošina ar mērķi īstenot RB projektu. Līdz ar to ir nepieciešams pieņemt MK lēmumu par šo izmaksu segšanu no valsts budžeta atbilstoši RB projekta gaitai, kā to paredz MK 2018. gada 3. jūlija noteikumu Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība" 7.1 pants. Lai noteiktu finansēšanas avotu RB projekta īstenošanai nepieciešamo nekustamo īpašumu apsaimniekošanas izmaksu segšanai pēc 2021. gada, Ministrija sagatavos un iesniegs izskatīšanai MK atsevišķu informatīvo ziņojumu.**Lokālplānojumu izstrāde** 2014. gada aprīlī Ministrija parakstīja Detalizētas tehniskās izpētes (turpmāk – Tehniskā izpēte) un Ietekmes uz vidi novērtējuma (turpmāk – IVN) līgumu, kura Tehniskā specifikācija paredzēja lokālplānojumu izstrādi. Minētā Tehniskā izpēte un IVN tika finansēti Eiropas Komisijas (turpmāk – EK) projekta Nr. 2012-LV-27120-S "Dzelzceļa līnijas Rail Baltica Latvijas posma skiču projekta izstrāde un darbību izpēte" ietvaros. Tehniskās izpētes un IVN izstrādes rezultātā tika izdots MK 2016. gada 24. augusta rīkojums Nr. 467 "Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu", kas noteica paredzētās darbības (Rail Baltica būvniecība) vietu (dzelzceļa līnijas trases izvietojumu) Latvijas teritorijā. Sekojošais MK 2016. gada 24. augusta rīkojums Nr. 468 "Par nacionālo interešu objekta statusa noteikšanu Eiropas standarta platuma publiskās lietošanas infrastruktūrai Rail Baltica" noteica nepieciešamību Rail Baltica teritoriju publicēt Teritorijas attīstības plānošanas informācijas sistēmā. Turpmākie MK 2018. gada 13. februāra noteikumi Nr. 91 "Noteikumi par nacionālo interešu objekta – Eiropas standarta platuma publiskās lietošanas dzelzceļa infrastruktūras Rail Baltica – teritorijas izmantošanas nosacījumiem" noteica Rail Baltica teritorijas izmantošanas nosacījumus, kā rezultātā lokālplānojumu izstrāde tika pabeigta. 2018. gadā Ministrija uzsāka Rail Baltica dzelzceļa infrastruktūras detalizēto būvprojektu izstrādi saskaņā ar Rail Baltica Tehniskajām vadlīnijām, kas izvirza stingrākas tehniskās prasības nekā sākotnēji tika plānots, tostarp pasažieru vilcienu ātruma palielināšanu līdz 249 km/h un kravas vilcienu ātruma palielināšanu līdz 120 km/h, kā rezultātā atsevišķos Rail Baltica dzelzceļa līnijas posmos tiek mainīts trases novietojums. Turklāt 2020. gadā Baltijas valstis pieņēma lēmumu papildus Rail Baltica starptautiskajiem pārvadājumiem veidot arī reģionālos pārvadājumus, kā rezultātā Latvijas teritorijā tiek veidotas 17 reģionālās stacijas. Minēto darbību (detalizēto būvprojektu izstrāde) un lēmumu (Rail Baltica reģionālā satiksme) rezultātā nepieciešams precizēt izstrādātos lokālplānojumus. Tā kā EK lokālplānojumu izstrādi finansēja projekta Nr. 2012‑LV‑27120‑S "Dzelzceļa līnijas Rail Baltica Latvijas posma skiču projekta izstrāde un darbību izpēte" ietvaros, un EK finansējuma piešķīruma nosacījumi nepieļauj atkārtotu identiskas aktivitātes (lokālplānojumu izstrāde) finansēšanu, Ministrijai lokālplānojumu precizējumu iepirkumam nepieciešams rast citu finanšu resursu avotu. Tirgus izpēte un ekspertu aplēses rāda, ka iepriekš veikto lokālplānojumu precizēšanai varētu būt nepieciešami **130 000 *euro***. Lokālplānojumu izstrāde veicama 2021.-2022. gadā, jo 2023. gadā Latvijas teritorijā tiek uzsākti liela apjoma būvniecības darbi. Lokālplānojumu iepirkums tiks deleģēts EDzL, kas RB projekta ietvaros īsteno Latvijas nacionālās aktivitātes.Rīgā ir plānota četru Rail Baltica reģionālo staciju izveide: Imanta, Zasulauks, Torņakalns un Slāvu tilts. Līdz ar to četru jaunu Rail Baltica reģionālo staciju iekļaušana lokālplānojuma apjomā ir būtiski lokālplānojuma teritorijas un lokālplānojuma darba uzdevuma papildinājumi, jo tas prasīs izstrādāt attiecīgās pilsētas teritorijas transporta infrastruktūras pārbūvi, kā arī līdz šim izstrādāto lokālplānojuma risinājumu pārskatīšanu no transporta organizācijas, vides pieejamības, publiskās ārtelpas, ietekmes uz vidi novērtējuma u.c. aspektiem. Saskaņā ar EDzL ekspertu viedokli papildus izmaksas varētu veidot **24 000 *euro***. Staciju lokālplānojumu izstrāde veicama 2021.-2022. gadā.Tādejādi lokālplānojumu izstrādei 2021. gadā ir nepieciešami **154 000 *euro*.****Lai nodrošinātu normatīvajos aktos noteiktos pienākumus attiecībā uz nekustamā īpašuma apsaimniekošanu izpildi un lokālplānojumu precizēšanu, Ministrija deleģēs šos uzdevumus** **EDzL ar deleģēšanas līguma starpniecību.**EDzL darbība ir pilnībā saistīta ar RB projekta īstenošanu, ieviešot Ministrijas deleģētos uzdevumus. EDzL ir viens no RB projekta īstenotājiem, kas nesniedz pakalpojumus tirgū, bet tikai nodrošina deleģēšanas līguma izpildi , tāpēc EDzL nav savu ienākumu. Vienlaikus EDzL ir jānodrošina Rail Baltica būvniecībai nepieciešamo nekustamo īpašumu apsaimniekošanu, taču šīs izmaksas EDzL nebūtu radušās, ja RB projekts netiktu īstenots.EDzL un AS "RB Rail" ir deleģēti uzdevumi, lai nodrošinātu infrastruktūras objektu izveidi. Tam nepieciešams iegūt tiesības uz lielu skaitu nekustamo īpašumu, kuri būs jāapsaimnieko līdz būvniecības uzsākšanai un būvdarbu starplaikos, ja tādi radīsies. Tā kā apsaimniekošana ir RB projekta netiešās izmaksas, tas nevar tikt attiecinātas no CEF finansēšanas līgumu finanšu resursiem, un ir jāsedz no šim mērķim atvēlētiem valsts budžeta līdzekļiem. EDzL nav paredzēts veikt saimniecisko darbību ar tā pārvaldībā esošajiem valsts nekustamajiem īpašumiem. Turklāt nav paredzēts, ka EDzL piedāvās infrastruktūras pārvaldīšanas pakalpojumus vai organizēs precizēto lokālplānojumu iepirkumus ārpus RB projekta īstenošanas. EDzL nekonkurēs apsaimniekošanas tirgū un neattīstīs tādu kapacitāti, lai piedāvātu pakalpojumus par samaksu citiem. Apsaimniekošana tiks veikta tikai RB projekta vajadzībām, pamatā iepērkot ārpakalpojumu atklāta konkursa kārtībā. Paredzēts, ka apsaimniekošanas pakalpojumu iepirkums tiks veikts, ievērojot publisko iepirkumu tiesisko regulējumu, un tiks organizēta konkurenci nodrošinoša, pārredzama, nediskriminējoša un beznosacījumu publiskā iepirkuma konkursa procedūra, kas atbilst publiskā iepirkuma principiem. Tādejādi tiks izslēgta ekonomisko priekšrocību piešķiršana preču piegādātāju un pakalpojumu sniedzēju līmenī.Lai nodrošinātu finansējumu RB projekta īstenošanai nepieciešamo nekustamo īpašumu apsaimniekošanas izmaksu un lokālplānojumu precizēšanas izmaksu segšanai, Ministrija lūdz atļaut uzņemties papildus valsts budžeta saistības Satiksmes ministrijas budžeta apakšprogrammā 60.07.00 "Eiropas transporta infrastruktūras projekti (Rail Baltica)” Rail Baltica projekta īstenošanai 381 893 *euro* apmērā no 74. resora "Gadskārtējā valsts budžeta izpildes procesā pārdalāmais finansējums" valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmē EDzL nodarbinātos, jo EDzL tiks deleģēts papildu uzdevums – nodrošināt atsavināto īpašumu apsaimniekošanu.Rīkojuma projekts netieši ietekmē jebkuru cilvēku, kurš nākotnē varētu izmantot Rail Baltica dzelzceļa līniju, jo, nenodrošinot atsavināto īpašumu apsaimniekošanu, var tikt kavēta RB projekta īstenošana. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot RB projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra.  |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 |  0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 |  0 | 0 |   0 | 0 |
| 1.2. valsts speciālais budžets | 0 | 0 | 0 |  0 | 0 |  0 |  0 |
| 1.3. pašvaldību budžets | 0 | 0 | 0 | 0  | 0 |  0 |  0 |
| 2. Budžeta izdevumi | 0 | 381 893 | 0 | 0 | 0 | 0 | 0 |
| 2.1. valsts pamatbudžets | 0 | 381 893 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -381 893 | 0 | 0 | 0 | 0 | 0 |
| 3.1. valsts pamatbudžets | 0 | -381 893 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | -381 893 | 0 | 0 | 0 | 0 | 0 |
| 5.1. valsts pamatbudžets | -381 893 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Nekustamo īpašuma apsaimniekošanas provizoriskās izmaksas****2021. gadā, *euro***Apsaimniekošanas izmaksas veidojas no administratīvajām izmaksām un tiešajām izmaksām, kas attiecas uz ēku un zemju apsaimniekošanu. Tiešās apsaimniekošanas izmaksas veidojas no vidējās aprēķinātās izmaksas par ēku un zemju apsaimniekošanu, dokumentācijas uzturēšanu un aktualizāciju, zāles pļaušanu, ietves attīrīšana no sniega, atkritumu izvešanu, nožogojuma un drošības zīmju izvietošanu, apsardzi, informatīvo zīmju izvietošanu, inženiertīklu atslēgšanu. Nekustamā īpašuma nodokļu maksājumi tiek balstīti uz kadastra vērtību, rēķinot par periodu no brīža, kad īpašumu plānots atsavināt līdz nodošanai būvuzņēmējam, būvniecības uzsākšanai.

|  |  |  |
| --- | --- | --- |
| **Tiešās apsaimniekošanas izmaksas** | ***euro* par kvadrātmetru mēnesī** | ***euro* par kvadrātmetru gadā** |
| Zemes apsaimniekošana  |  0.08  | 0.96 |
| Ēku apsaimniekošana  |  1.00  | 12.00 |

Administratīvo izmaksu pamatā ir darbinieka izmaksas, kas ir darbinieka atalgojums, saskaņā ar EDzL iekšējiem noteikumiem par darba samaksas noteikšanu nosakot maksimālo apmēru, tajā skaitā saistītie nodokļi. EDzL ir uzsākuši pildīt apsaimniekošanas funkciju kopš šī gada 1. janvāra, līdz ar to darbinieka izmaksu aprēķinā ir ietverti divpadsmit mēneši (pašlaik EDzL darbinieka izmaksas sedz no pašu kapitāla, kas pēc finansējuma saņemšanas ir jākompensē).

|  |  |  |  |  |
| --- | --- | --- | --- | --- |
| **Darbinieka bruto alga mēnesī** | **Darbinieka bruto alga gadā un maksimālā piemaksa 2100 *euro* gadā** | **Valsts sociālās apdrošināšanas obligātās iemaksas darba devēja likme**  | **Valsts sociālās apdrošināšanas obligātās iemaksas darba devēja izmaksas, *euro*** | **Summa gadā, *euro*** |
| 2 800 | 35 700 | 23.59% | 8 422 | 44 122 |

Nepieciešamās transporta izmaksas apsaimniekošanas veikšanai: transporta izdevumu aprēķinu pieņēmums, kas ir balstīts uz EDzL veikto cenu aptauju transporta nomas kompānijās. Vidējais apkopotais aprēķins ir 0.32 *euro* par km, nepieciešamais km skaits mēnesī aptuveni 1500km (divdesmit braucieni vidēji 50 km dienā, pieņemot, ka, galvenokārt, maršruts būs no Rīgas centrālās stacijas līdz Lidosta "Rīga" apkārtnei). Transportu izmaksu aprēķins ir balstīts uz EDzL iesniegtās informācijas par transporta pakalpojumu nepieciešamību, kas tika izteikta kopējā kilometru skaitā, kas saskaņā ar EDzL aprēķiniem tiks nobraukti gada laikā.

|  |  |  |  |
| --- | --- | --- | --- |
| **km izmaksas, *euro*** | **Vidēji km mēnesī** | **Kopā mēnesī, *euro*** | **Summa gadā, *euro*** |
| 0.32 | 1500 | 480 | 5760 |

Pārējās izmaksas ir vadības pieskaitāmās izmaksas (atbilstoši Inovācijas un tīkļu izpildaģentūras (INEA) norādījumiem projekta pieskaitāmās izmaksas ir sadalāmas pēc paritātes principa), tādas kā: darba vietas ierīkošanas un uzturēšanas izmaksas, IT atbalsta izmaksas, biroja nomas izdevumi, kancelejas izmaksas, kas veido aptuveni pusi no izmaksām, un ar vadību saistītie izdevumi uz vienu darbinieku.  **Izmaksu kopsavilkuma tabula**

|  |  |  |
| --- | --- | --- |
| **Izmaksu veids** | **2021 prognoze, *euro*** | **2021 prognoze[[2]](#footnote-2)\*, m**2 |
| No privātpersonām atsavināto zemju apsaimniekošana | 56 534 | 94 816 |
| No publiskām personām atsavināto zemju apsaimniekošana | 71 746 | 115 645 |
| Ēku apsaimniekošana | 29 824 | 3 091 |
| Zemju nekustamā īpašuma nodoklis  | 4 267 | 210 461 |
| Ēku nekustamā īpašuma nodoklis  | 6 266 | 3 091 |
| Ēku apsaimniekošanas administratīvie izdevumi | 59 257 |  |
| personāla izmaksas | 44 122 |  |
| transporta izmaksas  | 5 760 |  |
| pārējās izmaksas  | 9 375 |  |
| **Kopā** | **227 893** |  |

Tirgus izpēte un ekspertu aplēses liecina, ka iepriekš veikto lokālplānojumu precizēšanai varētu būt nepieciešami **130 000 *euro***. Nepieciešamais finansējums ir paredzēts lokālplānojuma izstrādei Limbažu novadā, kur RB projekta trases un tehniskās apkopes punkta teritorijas un reģionālās stacijas teritorija veido aptuveni 120 ha platību. Saskaņā ar tirgus izpēti par lokālplānojumu izstrādes izmaksas ārpus pilsētu teritorijām ir amplitūdā no 1100 līdz 1510 *euro/ha*, summa var palielināties no papildus izmaksām par konkrētās attīstāmās teritorijas sarežģītību, dažādām nepieciešamām papildus izpētēm, transporta infrastruktūras attīstības plāna izstrādēm, stratēģiskās ietekmes uz vidi novērtējums, ja nepieciešams. Tirgus izpētes dati ņemti no Elektroniskajā Iepirkumu Sistēmā noslēgtajiem līgumiem 2019. un 2020. gadā. Rīgā ir plānota četru Rail Baltica reģionālo staciju izveide: Imanta, Zasulauks, Torņakalns un Slāvu tilts. Līdz ar to četru jaunu Rail Baltica reģionālo staciju iekļaušana lokālplānojuma apjomā ir būtiski lokālplānojuma teritorijas un lokālplānojuma darba uzdevuma papildinājumi, jo tas prasīs izstrādāt attiecīgās pilsētas teritorijas transporta infrastruktūras pārbūvi, kā arī līdz šim izstrādāto lokālplānojuma risinājumu pārskatīšanu no transporta organizācijas, vides pieejamības, publiskās ārtelpas, ietekmes uz vidi novērtējuma u.c. aspektiem. Saskaņā ar EDzL ekspertu viedokli papildus izmaksas varētu veidot **24 000 *euro*** Pārrunas ar darbu veicēju nav notikušas un summa noteikta, baltoties uz ekspertu pieredzi, zināšanām par nepieciešamo darbu apjomu. Izmaksas divdesmit četru tūkstoši *euro* veidojas, rēķinot, ka vienas stacijas lokālplānojuma izmaksas ir seši tūkstoši *euro*. Staciju lokālplānojumu izstrāde veicama 2021.-2022. gadā.Tādejādi lokālplānojumu izstrādei 2021. gadā ir nepieciešami **154 000 *euro*.** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Uzsākot nodrošināt apsaimniekošanas funkcijas, EDzL tiks izveidota viena jauna amata vieta, kuras pienākumos ietilps ar apsaimniekošanu saistīto iepirkumu un darbu organizācija. |
| 8. Cita informācija |  Izdevumus sedz no valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. |  Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

K.Eņģelis, 67028229

Karlis.Engelis@sam.gov.lv

1. Ministru kabineta 2020.gada 27.augusta rīkojums Nr. 478 (prot. Mr. 47 79§). [↑](#footnote-ref-1)
2. \* aprēķinot izmaksas *euro*, tika ņemts vērā katra īpašuma plānotais pārņemšanas laiks, gada ietvaros plānotais apsaimniekošanas sākuma brīdis katram īpašumam ir atšķirīgs. [↑](#footnote-ref-2)